Hour of Code Mahimaina | Ngā Takahanga
Māu e whiriwhiri i a Steve, i a Alex rānei i tēnei taumata.
Me pēhi koe i ngā pātene kei tō papapātuhi ki te neke ki runga, ki raro, ki te taha mauī, ki te taha matau hoki.
Nā ināianei, e wātea ana koe ki te neke haere ki ngā wāhi e hiahia ana i te taumata.
Ki te whakamahi i tētahi koiora me hīkoi atu koe ki a ia, me huri ki a ia, kātahi ka pēhi i te paemokowā.
Me e whakamahi ana koe i tētahi mata whakapā me mātua miri ki runga, ki raro, ki te taha mauī, ki te taha matau hoki ki te neke haere.
Kātahi me pato koe i te kēmu ki te whakamahi i te pūkei kei tō aroaro.
Ina whakamahia, he aha te hua?
I te ao Mahimaina ka tuku wūru te hipi ki te kuti koe i ōna huruhuru, ka oma atu ngā kau ina patua,
ā, ka pahū mai ngā konihi ki te tata atu koe ki a rātou.
He tauhohenga ēnei nā ngā takahanga.
Ko tā te takahanga mahi he kī atu ki tō papatono me whakarongo, me whanga rānei kia hua mai tētahi āhuatanga.
Ā, i te huatanga mai ka kawea tētahi hohenga.
Ā mohoa noa nei kua whakamahia e koe tētahi takahanga. Ko tā te waehere ka purua ki te kāniwha "ina whakaputa"
i te waihangatanga o tō koiora, i te tīmatanga rānei o te kēmu.
Hei ngā taumata e whai atu ana ka wātea ki a koe ētahi kāniwha mō ētahi takahanga pēnei i te "ina pāngia" ka rere ina koe ka pā ki tētahi koiora, i te "ina whakamahia" rānei ina koe ka whakamahi i tētahi koiora.
ka rere ina koe ka pā ki tētahi koiora, i te "ina whakamahia" rānei ina koe ka whakamahi i tētahi koiora.
Māna, mēnā e hiahia ana koe kia nunumi tō kairoro i te urunga mai o te rā, hoatu tēnā ki te kāniwha "i te awatea"